	A Xunta de Goberno da Deputación Provincial de Ourense, na súa sesión ordinaria do día 5 de xullo de 2021, adoptou, por unanimidade, o seguinte acordo:

“Primeiro: Ratificar o convenio de colaboración asinado con datas 26 de maio, 28 de maio e 1 de xuño de 2021, entre a Presidencia desta Deputación Provincial de Ourense, a Axencia de Turismo de Galicia e o Concello de Monterrei, para a limpeza, conservación e mantemento do contorno do Castelo de Monterrei.
Segundo: Concederlle unha subvención nominativa a favor do Concello de Monterrei, nos seguintes termos: 
-Importe: 40.000,00 euros. 
-Obxecto: Cofinanciamento para o Castelo de Monterrei, correspondente ao ano 2021.
-Xustificación: A subvención xustificarase mediante a presentación de certificado expedido pola persoa que teña ao seu cargo o desempeño das funcións de intervención do concello beneficiario, no que se acrediten respecto da actuación subvencionada, os seguintes extremos:
1.- Que se cumpriu a finalidade para a que foi concedida a subvención.
2.- Que a xustificación da subvención concedida se refire ao mesmo proxecto que serviu de base para a concesión da subvención, indicando, de ser o caso, se houbo algunha variación con respecto ao proxecto inicial.
3.- Que a xustificación da subvención concedida acada o 100% do importe do orzamento que serviu de base para a concesión da subvención (60.000,00 euros) indicando, en caso contrario, a porcentaxe que supón.
4.- Que os documentos xustificativos do gasto foron aprobados polo órgano competente. 
5.- Que a entidade local se atope ao corrente das súas obrigas tributarias coa Facenda Estatal, Autonómica e coa Seguridade Social.
6.- Relación das subvencións concedidas á entidade local beneficiaria para a mesma finalidade, indicando o seu importe e os conceptos subvencionados.
Poderán realizarse pagamentos a conta, previa solicitude do interesado, que consistirán na realización de pagos fraccionados  que responderán ao ritmo de execución das accións subvencionadas, aboándose por contía equivalente á xustificación presentada. Para a realización dos pagamentos a conta, deberán presentarse os xustificantes correspondentes. En todo caso, a realización destes pagamentos non implica unha declaración definitiva como xustificado do gasto correspondente, nin exime da necesidade de presentar a conta xustificativa completa ao remate da execución do proxecto. En consecuencia, no caso de que a subvención non se estimase xustificada no trámite final, a Deputación poderá esixir o reintegro das cantidades aboadas a conta, de concorrer causa legal conforme ao artigo 37 da Lei xeral de subvencións.
Sen prexuízo do anterior, poderán realizarse pagos anticipados, a instancia dos interesados, suxeitos á constitución de garantía, segundo o establecido no dito artigo 16 da Ordenanza xeral de subvencións e coas excepcións correspondentes, por importe do 100% do anticipo solicitado. Non obstante o anterior, estarán exentos de prestación de garantías as entidades locais, agás no suposto de que no momento da solicitude do anticipo, teñan débedas líquidas, vencidas e esixibles pendentes de pago coa Deputación por un importe que supere o 10 % dos recursos ordinarios do orzamento da entidade solicitante, nestes supostos as entidades locais deberán acompañar certificación expedida polo funcionario encargado da intervención, expresiva do importe dos recursos ordinarios do último exercicio liquidado da entidade.
De acordo co establecido no artigo 16 da Ordenanza xeral de subvencións, as subvencións, como regra xeral, seranlle aboadas ao beneficiario unha vez xustificadas, no prazo máximo de trinta días naturais dende que se dite o acto administrativo no que se teña por xustificada a subvención.
-Prazo xustificación: ata o 10 de decembro de 2021. 
[bookmark: _GoBack]O dito prazo terá como regra xeral carácter improrrogable”.

	E para que conste así e produza os efectos oportunos ante a Base de Datos Nacional de Subvenciones, expídese este documento en Ourense, o cinco de xullo de dous mil vinte e un.
